Nemecká vláda sa poďakovala a odmenila nevšedného záchrancu, ktorému sa podarilo spolu s políciou zabrániť jednému prípadu samovraždy
Štvorročný chlpatý bastardík dostal ako odmenu kosť od ministra vnútra spolkovej krajiny Durínsko za to, že 39-ročnú pacientku psychiatrickej kliniky, ktorá sa zavrela s nožom na toalete, "odhovoril" od samovraždy. Choromyseľná žena je totiž vášnivou milovníčkou psov, a tak sa polícia rozhodla využiť túto jej slabosť a z neďalekého psieho útulku vybrala Purzela pre jeho milý výraz.
Policajná stratégia sa ukázala ako úspešná, pretože sotva žena zazrela cez dieru v dverách toalety štvornohého chlpáča, okamžite pustila nôž a psíka zobrala do náručia. Purzel sa tak stal hrdinom - záchranárom, no pre neho sa ešte záchranca nenašiel. Ďalej totiž čaká na nového majiteľa v psom útulku.
Najdôležitejšie správy z východu Slovenska čítajte na Korzar.sme.sk.